b'\n_START_ARTICLE_\nConstantin von Wurzbach\n_START_SECTION_\n\xc5\xbdivljenje in delo\n_START_PARAGRAPH_\nConstantin Wurzbach je bil eden izmed desetih sinov ljubljanskega odvetnika Maximiliana Wurzbacha, ki je bil leta 1854 povzdignjen v plemi\xc5\xa1ki stan s predikatom\xc2\xa0\xc2\xbbvon Tannenberg\xc2\xab. V Ljubljani je kon\xc4\x8dal licej in \xc5\xa1tudij filozofije._NEWLINE_Njegovo najpomembnej\xc5\xa1e delo je \xc5\xa1e danes uporabni Biographisches Lexikon des Kaiserthums Oesterreich, enthaltend die Lebensskizzen der denkw\xc3\xbcrdigen Personen, welche 1750 bis 1850 im Kaiserstaate und in seinen Kronl\xc3\xa4ndern gelebt haben, v 60. zvezkih, ki ga je napisal in izdal v letih 1856-1891. Biografski leksikon vsebuje ve\xc4\x8d kot 24.000 biografij pomembnih oseb z obmo\xc4\x8dja habsbur\xc5\xa1ke dr\xc5\xbeave._NEWLINE_Njegov starej\xc5\xa1i brat Karel Wurzbach je bil de\xc5\xbeelni glavar (1866-1871) in de\xc5\xbeelni predsednik (1871-1872) Kranjske.'